આ ઘટના સાંભળી રાણીને બહુ આશ્ર્ચર્ય થયું અને તેની ઉપર બહુ પ્રભાવ પડ્યો. રાણીએ રાજાને કહ્યું, ‘આપણે જાતમહેનતથી ખેતી કરીને જીવનનિર્વાહ કરીએ છીએ અને પ્રજાનું ધન પ્રજાના સેવાકાર્યમાં વાપરીએ છીએ તેનો આ પ્રભાવ છે. આપણા પોતાના કામ માટે રાજ્યના પૈસા વાપરવાનો વિચાર સુધ્ધાં પણ કરતાં નથી તેનો આ પ્રભાવ છે.’ રાણીનું દિલ બદલાઈ ગયું. રાણીએ કહ્યું, ‘સ્વામી, અત્યાર સુધી જે નિયમોથી ચાલતી આવી છું તે પ્રમાણે રહીશ. કુસંગથી મારી બુદ્ધિ, ત્યાગ અને વૈરાગ્ય વિચલિત થઈ ગયાં હતાં. મારા દુરાગ્રહ બદલ આપની ક્ષમા માગું છું. મારો અપરાધ માફ કરી આ સોનું પાછું મોકલાવી દો.’